Visual Representation of SQL Joins - CodeProject 11,034,922 members (64,195 online)
Last Visit: 31-Dec-99 19:00 Last Update: 22-Nov-14 14:08Refresh1 Die Sophia Charlotte Verhaal: Die begin van 'n avontuur
Die begin van 'n avontuur
Vroeg in die jaar het ek 'n boek gelees - "Hanna's daughters" (http://www.amazon.com/Hannas-Daughters-Ballantine-Readers-Circle/dp/0345433491) wat vir dae lank my gedagte wêreld oorheers het. Dis die storie van 3 vroue - die ouma, die ma en die dogter en hoe hulle lewens oormekaar gevloei het. Iets het binne in my wakker geword vir die feit dat ons soveel dinge - wetend en onwetend by ons ma's leer, en dit weer op ons beurt aan ons dogters oordra. Sommige dinge is so diep in ons hart weggebêre dat ons nie eers altyd besef dat ons dit by ons ma's kry nie. Gedagte-patrone, maniere waarop ons besluite en keuses maak. Ons keuse van die man waarmee ons trou, die manier wat ons dinge in ons kinders inbou, en hoe ons oor onsself voel.
Soos ek in my eie gedagte wêreld oor en oor aan hierdie boek en die interessante implikasies wat dit kan hê, gedink het, het ek besef dat daar definitief 'n storie in ons geslag vrouens moet wees. My ma is onbetwyfeld 'n vrou vol stories. Dit bedoel ek nou nie soos dit klink as jy dit sê nie. Om dit beter te kan verduidelik, kan mens maar sê dat van al die kleinkinders se ouma's, staan sy bekend as die "storie-ouma". Jy kan maar weet as 'n kleinkind op haar skoot gaan klim, dan is daar een doel voor oë - en dit is vir 'n storie. In my ma se hart is daar kamers vol stories. Sy versamel hulle al van kleins af en wat 'n voorreg om te kon grootword en baie van die stories te kon hoor!
Nouja - dit is waar die idee toe gebore word. My ma se naam is Sophia Charlotte. Haar ma se naam is ook Sophia Charlotte. My oudste suster se naam is net Charlotte. Daar is toe nou sommer klaar ons weergawe van "Hanna's Daughters"! Hoe opwindend! Ek noem toe aan my ma in een van ons geselsies dat ek die gedagte het dat ons 'n storie het, maar dat sy definitief dit sal moet skryf, aangesien ek nie een is met stories in my hart nie. Sy is toe dadelik opgewonde, en ons begin toe met die navorsing.
Hierdie blog is ons reis saam met ons karakters en hopelik tot by die "geboorte" van ons boek. Ek sal probeer om boek te hou van alles wat ons bymekaar maak, en die proses om die boek bymekaar te sit. Dit is vir ons baie lekker om daaraan te werk en ons kan nie wag om die boek eendag te publiseer nie!
Posted by Rut Cloete at 4:32 AM
Joe David November 29, 2012 at 12:23 PM
Unknown December 1, 2012 at 8:11 PM
Nice Rut! Ek sien ook uit om te lees oor al jul ontdekkings.
Rut Cloete December 2, 2012 at 11:58 AM
Aag dankie julle! :-) Dis vir my sooo lekker om te skryf oor ons boek!! En baie exciting om te dink ons gaan hom publiseer ook!